﻿ Skiferie Whistler / Blackcomb. Find din næste skirejse her
Forside›Lande›Canada›Whistler / Blackcomb
Whistler er enhver skiløbers drøm, et skisportssted i absolut verdensklasse og kåret af førende skimagasiner som Nordamerikas bedste skisportssted.
Alt er nyt, stort og supereffektivt, skiterrænet er fantastisk, og de lokale gør alt, for at du skal have det godt. Selv den barske canadiske vinter er mildnet af Stillehavets nærhed.
Masser af højdemeter og skovpister på bjergene Whistler og Blackcomb
Kun 120 km fra storbyen Vancouver ligger skibyen Whistler mellem bjergene Whistler og Blackcomb. De to bjerge har den største stigning i hele Nordamerika, hele 1600 højdemeter fra top til bund. Skisæsonen er lang her, fra midt i november til juni. Snemængderne er overvældende: over 9 meter sne om året.
Off-piste skiløb i bowls eller skiløb på double black diamond pister
Skiterrænet er utroligt varieret, der er over 200 nedfarter, fra de mageligste blå boulevarder til de stejleste double black diamond pister. Mange pister snor sig gennem skoven, hvor du kan finde læ i dårligt vejr. Når sneen falder, kan off-piste entusiaster glæde sig til pragtfuldt off-piste skiløb i de 12 alpine bowls, betegnelsen for de kæmpestore gryder på bagsiden af bjergene. Liftsystemet er et af verdens mest avancerede. Der er 15 expresslifter, og hver af dem giver mulighed for mange og dejligt lange nedfarter. Liftkøer er et sjældent fænomen.
Whistler er snowboardernes paradis
Prøv også heliskiing, hundeslæde eller nattelivet på saloons i Whistler
Kan du rive dig løs fra skiene, er der andre måder at opleve terrænet på. Du kan køre hundeslæde, snescooter, prøve sneskovandring eller heliskiing. Whistler er en moderne ferieby, fuld af miljø og atmosfære. En by som er skabt for skiløbere. I den store gågadezone er der mere end 150 butikker, mere end 80 restauranter med både internationalt og canadisk køkken, og et godt udvalg af små billige fastfood-steder og coffeeshops. Nattelivet i Whistler er til alle seks stjerner. Der er saloons, spillebuler, luksusbarer, diskoteker - alt hvad hjertet kan begære.
Brugerne om Whistler / Blackcomb
Her kan du se brugernes karakterer for Whistler / Blackcomb.
Samlet score er 4,35 / 5 ud fra 23 anmeldelser.
Det ultimative skiferieområde | Skrevet den 22/01 2018
Oprettet af Sanne Precht Jensen
Var i Whistler i vinteren 2016, og det er den fedeste skioplevelse til dato. Man forstår næsten ikke størrelsen på området, før man har prøvet at køre der. Det er ENORMT. Vi kørte på ski uafbrudt i 7 ...
hele dage, og vi prøvede hele tiden nye områder, men nåede nok kun at køre på max halvdelen af alle pister. Selv om vi var der i uge 8 og der efter sigende skulle være mange mennesker der, så føltes det aldrig sådan. Det var meget sjældent at der var kø ved nogle lifter - og den ene vi oplevede det ved, dér underholdt fuglene os - de kom og satte sig på vores hænder og hovedet, hvis vi viste at vi gerne ville, eller havde noget mad til dem. Utrolig hyggeligt. Som en anden har skrevet, så oplever man aldrig "skubben og masen" i køerne - folk har pli og respekterer hinandens tur uanset hvad. Når man kommer op på toppen af bjergene/står af de store lifter, står der ofte ældre mennesker, som kommer og hjælper én med at overskue de bedste/nemmeste og rigtige pister alt efter hvad man skal (det kan være lidt uoverskueligt nogle gange). Meget god service.
Verdens bedste skiområde | Skrevet den 31/08 2015
jeg var i Whistler i sæsonen 10/11 hvor vi fik 1579 cm sne. Det var helt fantastiske 6 måneder, hvis man elsker at køre off piste. Det er en grund til at Whistler Blackcomb flere gange er blevet kåre...
t til verdens bedste skiområde - og det er simpelthen at alt bare fungerer!Selve skiområdet er ENORMT, alt hænger fantastisk godt sammen. Der er noget for alle niveauer også er der altså en positiv liftkø stemning du ikke vil opleve andre steder. I det hele taget vil du ikke opleve at nogen skubber eller kører over dine ski i liftkøen. Byen er fantastisk hyggelig med et hav af restauranter, barer og butikker med alt du har brug for. Kommer du med børn, kan i køre på pister hvor der er "No-speed-zones", hvilket bliver overholdt, grundt et hav af ansatte på bjerget som sørger for at folk sænker farten. De samme personer hjælper dig også med ALT du kunne ha' brug for, lige fra rundvisning til en guidet tur i området.Er du ung og vild med fun parks - så havde Whislter, og har vidst stadigvæk ca. 5 funparks. Hvor du kan øve fra nu til du står nr. 1 på verdensranglisten. ENORME parks, med fede obstacels og kickers. Jeg ku' skrive fra Whistler fra nu til næste vinter, og det eneste negative ved stedet er priserne, desværre steg priserne efter Vinter OL i 2010. Ønsker du dog at komme et sted hen, hvor ALT bare fungerer! Så tag til Whistler - du vil ALDRIG fortryde det!
Kort over Whistler / Blackcomb
Blå nåle viser hoteller/lejligheder/hytter i Whistler / Blackcomb. Klik på nålene for mere info. Vil du opleve Whistler / Blackcomb på Google Streetview så kan du se det her. Se rutevejledning her.